Michael Cheraskov
Michael Cheraskov Res apud Vicidata repertae: Nativitas: 25 Octobris 1733, 5 Novembris 1733; Pereaslavia Obitus: 27 Septembris 1807, 9 Octobris 1807; Moscua Patria: Imperium Russicum Familia Genitores: Matvey Kheraskov; Anna Drutskaya-Sokolinskaya Coniunx: Elizabeth V. Kheraskov Memoria Sepultura: Donskoe cemetery Michael Matthaei filius Cheraskov (Russice Михаил Матвеевич Херасков, tr. Michael Matveevič Cheraskov; 25 Octobris 1733 Pereaslaviae natus et 27 Septembris 1807 Moscuae mortuus) fuit poeta et scriptor atque dramaturgus Russicus aevi Illuminismi; sub regimine Catharinae II more classicismi omnium generum opera composuit. Magnum opus eius est poema epicum Rossias («Россиада», annis ab 1771 ad 1779 versu Alexandrino scriptum). Alterum Cheraskovi carmen epicum est Vladimirus renatus («Владимир возрожденный»), anno 1785 editum, de Russia a Vladimiro Magno baptizata; tertium et longissimum Bachariana, vel Incognitus, anno 1803 editum, trochaeo trium pedum cum clausula dactylica, quae carmina Russica popularia imitabatur, compositum. Ab anno 1756 in Universitate Moscuensi favebat operi, ubi officia directoris (annis 1763–1770) et curatoris (annis 1778–1802) tenuit.